Colla parte

Colla parte, forkortet c.p, er en musikalsk anvisning som opprinnelig ble brukt i kormusikk for å fortelle at instrumentalakkompagnementet (stort sett) skal spilles identisk med korstemmene. Instrumentets funksjon er å støtte sangstemmene eller erstatte manglende stemmer. Et godt eksempel på colla parte er venetiansk flerkorsteknikk.

I utvidet forstand og i nyere tid brukes begrepet når akkompagnementet til en enkelt fri hovedsangstemme skal tilpasse seg i rytme, tempo og uttrykk.

I partiturer tjener colla parte som abbreviatur, og forteller at en av melodilinjens stemme også skal spilles av fløyta eller førstefiolinen uten at stemmen er skrevet ut på et eget system.

Kategori:Musikkterminologi
Kategori:Italienske ord og uttrykk